કૌટુંબિક રીતે પણ નવાઝ શરીફ મુશ્કેલીમાં છે, કેમ કે તેમણે લાલુની જેમ બેગમથી કામ ચાલે તેમ નથી. તેમના પત્ની કુલસૂમને લાહોર બેઠક પરથી જીત મળી, પણ તેમની તબિયત વધારે ખરાબ છે અને હાલમાં લંડનમાં તેમની સારવાર ચાલી રહી છે. દીકરી મરિયમ પિતાના કેસમાં સતત રસ લેતી આવી છે, પણ તે રાજકીય રીતે કેટલી સક્ષમ છે તે જોવાનું બાકી છે. તેમણે અખિલેશની જેમ કાકા સાથે કામ પાર પાડવાનું છે. નવાઝના નાના ભાઈ પોતે મુખ્યપ્રધાન તરીકેનો અનુભવ ધરાવે છે, પણ તેમને વડાપ્રધાન બનાવી શકાયા નહોતા. અથવા બનાવાયા નહોતા.